Държавен вестник, бр. 66, 2014 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  66
КЛАС ХІІІ. БОЛЕСТИ НА КОСТНО-МУС­
КУЛНАТА СИСТЕМА И СЪЕДИНИТЕЛНАТА 
ТЪКАН (М00-М99)
Артропатии. Инфекциозни артропатии
Тук се отнасят пиогенният, септичният артрит, 
реактивният артрит и сакроилеит, синдромът 
на Райтер.
При тези заболявания кандидатите за служи­
тели са негодни с изключение на леките форми, 
които позволяват индивидуална преценка по 
графи 2 и 3.
При ограничения в подвижността на ставите 
след завършване на лечението или при чести 
рецидиви годността при служителите се решава 
индивидуално с противопоказания. Противопо­
казани са тежки физически натоварвания, работа 
при студ и влага, продължително еднообразно 
повтарящи се движения на крайниците, покриване 
на нормативи за физическа подготовка.
При липса на остатъчни ставни изменения 
или рецивиди се взема решение за годност с 
противопоказания за срок от шест месеца до 
една година.
Възпалителни полиартропатии. Ревматоиден 
артрит
Към тази рубрика са включени: ревматоиден 
артрит със/без висцерално или системно засягане, 
синдром на Felty, ювенилен хроничен полиартрит, 
болест на Стил (Still), хронични постревматични 
артропатии и др.
Кандидатите са негодни по графи 1, 2 и 4, по 
графа 3 – индивидуална преценка.
Леките форми на ревматоиден артрит с бавен 
ход на развитие не налагат промяна на годността 
за служителите.
При среднотежките и тежките форми при 
настъпване на ремисия служителите се осво­
бождават от тежки физически натоварвания, 
походи, покриване на нормативи за физическа 
подготовка, работа при студ и влага.
Подагра и други кристалоидни артропатии 
Тази рубрика включва артрит или синови­
ит, причинен от кристали: подагрозен артрит, 
хидрокалциноза, причинена от калциев фосфат, 
пирофосфат, неуточнени артропатии, дължащи 
се на кристали.
Кандидат-служителите по графи 1, 2 и 4 са 
негодни.
По графа 3 се решават негодни тези кандидати, 
които имат значителни изменения на костите 
на стъпалото и обширни тофи и които ще уп­
ражняват тежък физически труд. Служителите 
се преценяват индивидуално според степента на 
ставните увреждания, честота на подагрозните 
пристъпи и ефективността на лечението.
Артропатии при други болести, класирани 
другаде
Тук се отнасят артропатиите, свързани с 
ендокринни, метаболитни, неинфекциозни сто­
машно-чревни, кръвни, кожни, белодробни, 
алергични и други заболявания.
Годността на кандидат-служителите с лека 
степен на ставна увреда по графи 2 и 3 се преце­
няват индивидуално в зависимост и от основното 
заболяване. 
Кандидат-служителите по графи 1 и 4 са не­
годни за работа в МВР. Тежката степен на ставно 
увреждане определя индивидуална преценка за 
служителите и кандидат-служителите като ЛРТП 
в зависимост от естеството на работа. 
Артрози 
Годността се определя въз основа на нару­
шената функция:
а) тежки форми със значително нарушение 
на функциите на ставите;
б) среднотежки форми с умерено нарушение 
на функциите на ставите;
в) леки форми с незначително нарушение на 
функциите на ставите.
За умерени нарушения по буква „б“ се приемат:
раменна става – отвеждане от 90 до 110°, дори 
и при незначителни ограничения на лакътната 
става, при незначителни ограничения на проно­
супинацията на предмишницата, но при запазена 
хватателна способност на ръката;
лакътна става – флексия 30 – 90° при зна­
чително ограничаване на проносупинацията 
на предмишницата, които са компенсирани за 
сметка на съответстващите движения на всич­
ки сегменти в раменната става и при запазена 
хватателна способност на ръката;
гривнена става – наличие на движение във 
воларна посока 20° и в дорзална посока 20° или 
общ обем на движения 40°;
тазобедрена става – флексия 90 – 110° аб­
дукция и аддукция – общ обем на движения 
40°, и ротация с външна и вътрешна, общ 
обем – 30 – 40°, при запазена конгруентност на 
ставата или с незначителни дистрофично-дегене­
ративни изменения при наличие на стабилност 
в колянната и глезенната става;
колянна става – флексия 90 – 110°, при липса 
на болезненост и при наличие на стабилност в 
колянната и глезенната става;
глезенна става – плантарна флексия до 20° 
и дорзална флексия до 10° или общ обем на 
движението 30° при липса на болезненост и 
оток на стъпалото при нормална функция на 
колянната става. 
Ограниченията в движенията на ставите извън 
диапазона на умерените нарушения се отнасят 
съответно към букви „а“ и „в“ на рубриките.
В случай че оперативното лечение е наложило 
ендопротезиране на засегнатите стави, служи­
телите се преценяват индивидуално предвид 
резултата от операцията и съобразно изпълня­
ваната служба.
Плоско стъпало (придобито)
Плоското стъпало е противопоказание за 
работа в МВР по графи 1 и 4. 
Диагнозата плоско стъпало се поставя от 
специалист ортопед след плантография и про­
филна рентгенова снимка, направена на не­
обременено ходило. Решение за негодност се 
взема при плоско ходило с височина под 2,9 см 
(височината на триъгълника, образуващ се от